Manresa

Manresa é unha cidade catalá da provincia de Barcelona. Pertence á comarca do Bages, da que é capital. Está situada no centro de Cataluña, a uns 60 km da cidade de Barcelona, marcando límite entre unha contorna industrial ao sur, e rural ao norte.

Está situada nun ángulo no que uns quilómetros máis ao sur, confluirán os ríos Llobregat e Cardener. É un importante nó de comunicacións, en especial co Eixe do Llobregat e o Eixe Transversal.

Manresa ten industrias de tecidos, fiados, química, maquinaria. Nas últimas décadas substituíu a industria polo comercio. É unha cidade cun interesante conxunto medieval, coas súas pontes sobre o río Cardener e a súa igrexa de estilo gótico (chamada Seo, en catalán Seu). Ademais tamén podemos atopar igrexas de estilo barroco así como interesantes edificacións modernistas.

 Xeografía 
250px|miniatura|A montaña de Montserrat desde Manresa|esquerda
Manresa está situada no centro de Cataluña. O río Cardener pasa polo suroeste da cidade, con todo o municipio utiliza, para beber, a auga do río Llobregat, que pasa polo límite leste do termo. A auga é recollida ao seu paso por Balsareny e transportada a Manresa por unha canle ata o Parque de l'Agulla.

A orografía urbana está claramente marcada pola existencia de varios cerros (Puigcardener, Puigmercadal, Puigterrà, Puigberenguer e Tossal dels Cigalons).

O territorio, dentro da conca de erosión do centro da comarca, está rodeado por unha serie de cerros marxinais de pouca elevación (Collbaix, 544 msnm; Bufalvent, 387 msnm; Montlleó, 361 msnm).

 Demografía 
 Evolución demográfica1900  1930  1950  1970  1981  2000  2006  23.252 32.151 40.452 57.84667.01463.74271.772

 Economía 
Josep Pla escribiu: Manresa as fábricas confúndense cos conventos, e os conventos coas fábricas. Ambas as cousas xa forman parte da historia.

A pesar de que as actividades industriais e servizos son os máis destacables, o sector primario non está totalmente marxinado. O regadío, que aproveita a auga da histórica canle de Manresa, dedícase, especialmente, ás verduras, legumes e froita, como tamén aos cereais, trigo, millo, patacas e forraxe. No secaño predominan os cereais e a forraxe. A gandería céntrase, especialmente, na produción do porco e bovino. A tradición industrial remóntase aos séculos medievais.

O sector terciario é moi importante, como corresponde a unha capital de comarca das súas dimensións.

A súa condición de núcleo radial de vías de comunicación é un factor relevante na actividade comercial de Manresa.

 Lugares de interese 
250px|miniatura|La Seu de Manresa
250px|miniatura|A Cova de Sant Ignasi de Loiola
 A ruta Medieval:
 Colegiata Basílica de Santa María (La Seu)
 El Pont Vell
 El Pont Nou
 Rúa del Balç
 A Muralla
 A Cova de Sant Ignasi de Loiola
 O Museo Comarcal 
 A ruta Barroca:
 O Palacio de Xustiza
 O Concello
 Ca l'Oller
 A Capela do Rapte
 A Capela de Sant Ignasi Malalt
 A ruta Modernista;
 Cal Jorba
 O Casino de Manresa
 Casa Lluvià
 Casa Torrents (La Buresa)
 Convento de Santa Clara
 Museo da Técnica

 Galería de imaxes 

 Véxase tamén 
 Ligazóns externas 

 Concello de Manresa 
 Consello Comarcal do Bages 
 Datos da Generalitat